
[bookmark: _Hlk244096347][bookmark: _Hlk191516879][bookmark: _Hlk232100950]     «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ


Իրավական ակտի ընդունման անհրաժեշտությունը. 
[bookmark: _Hlk244096275][bookmark: _Hlk244096286]Հայաստանի Հանրապետության կառավարության որոշման նախագծով նախատեսվում է ՀՀ 2026թ-ի պետական բյուջեով նախատեսված «Կուտակային հատկացումներ մասնակցի կենսաթոշակային հաշվին» և «Քաղաքաշինության բնագավառում պետական ծրագրերի իրականացման ապահովում» միջոցառումներից ՀՀ կրթության, գիտության, մշակույթի և սպորտի նախարարությանը հատկացնել 6,933,980.2 հազար դրամի չափով գումար: Հատկացումներն ըստ բյուջետային ծախսերի տնտեսագիտական դասակարգման բաշխվում են հետևյալ համամասնությամբ. «Շենքերի և շինությունների շինարարություն» հոդվածով՝ 5,029,468.3 հազար դրամ, «Շենքերի և շինությունների կապիտալ վերանորոգում» հոդվածով՝ 1,000,000.0 հազար դրամ, «Այլ մեքենաներ և սարքավորումներ» հոդվածով՝ 500,000.0 հազար դրամ և «Այլ կապիտալ դրամաշնորհներ» հոդվածով՝ 300 դպրոցի և 500 մանկապարտեզի կառուցման, վերակառուցման, հիմնանորոգման, վերանորոգման և գույքով ապահովման ծրագրի պատշաճ իրականացման, ինչպես նաև Երևանում 2027 թվականին սպորտային մարմնամարզության Եվրոպայի առաջնության անցկացման համար անհրաժեշտ գույքի ձեռքբերման նպատակով։ 

Ընթացիկ իրավիճակը և խնդիրները.
ՀՀ 2026թ-ի պետական բյուջեով 300 դպրոցի և 500 մանկապարտեզի կառուցման, վերակառուցման, նորոգման և գույքով ապահովման ծրագրի (այսուհետ՝ Ծրագիր) ճշտված բյուջեն (ներառյալ՝ վարկային միջոցները) կազմում է 153,397,200.1 հազար դրամ, որից 10,060,000.0 հազար դրամը հատկացվել է ՀՀ կառավարության 05.11.2026թ-ի N1618-Ն որոշմամբ: Ծրագրի հիմնական վերջնաժամկետն է 2026թ-ը և հետևաբար 2026թ-ին աշխատանքներն իրականացվում են ավելի լայնածավալ և ավելի շատ օբյեկտներում, նորոգվող դպրոցների ցանկերը պարբերաբար համալրվում են և իրականացվում են նոր օբյեկտների շինարարական աշխատանքներ։ 
Ծրագրի շրջանակներում ներկայումս ավարտված է ավելի քան 220 դպրոցի և կրթահամալիրի, ինչպես նաև ավելի քան 380 մանկապարտեզի շինարարական աշխատանքները: Մինչև տարեվերջ նախատեսվում է ավարտի հասցնել Ծրագրի 1-ին փուլը՝ ապահովելով 300 դպրոցի և 500 մանկապարտեզի շինարարական աշխատանքները, ինչի համար անհրաժեշտ էր 2026թ-ի պետական բյուջեն ավելացնել շուրջ 15-20 մլրդ ՀՀ դրամով, որից 10.06 մլրդն արդեն հատկացվել է: 
Համաձայն Ֆինանսատնտեսական նախարարական կոմիտեի 30.10.2026թ-ի նիստի լրացուցիչ օրակարգում ընդգրկված N17 հարցի քննարկման արդյունքների՝ 06.11.2026թ-ի նիստին նախատեսվում է քննարկել հատկացվելիք գումարների 2-րդ մասը, որը սույն Նախագծով կազմում է 6.53 մլրդ դրամ, որը բաշխվել է հետևյալ ուղղություններով․
· մանկապարտեզների կառուցում՝ 0.43 մլրդ ՀՀ դրամ,
· դպրոցների կառուցում՝ 2.8 մլրդ ՀՀ դրամ (որից՝ 0.8 մլրդ ՀՀ դրամը՝ ԱԶԲ աջակցությամբ իրականացվող «Դպրոցների սեյսմիկ անվտանգության բարելավման» ծրագրի շրջանակներում դպրոցների կառուցում),
· դպրոցների հիմնանորոգում/վերանորոգում՝ 1.0 մլրդ ՀՀ դրամ,
· կրթահամալիրների կառուցում՝ 1.8 մլրդ ՀՀ դրամ,
· դպրոցների գույքով ապահովում՝ 0.5 մլրդ դրամ:

Բոլոր հատկացումները սույն նախագծով նախատեսվում են օբյեկտներով չբաշխված տողերով՝ նկատի ունենալով այն հանգամանքը, որ գումարը որոշվել է նախահաշվային արժեքներով և կանխատեսումների հիման վրա և կարող են փոփոխվել օբյեկտների միջև՝ կախված տարբեր հանգամանքներից։ Գումարները կբաշխվեն ըստ օբյեկտների ՀՀ կառավարության 25.12.2025թ-ի N 1910-Ն որոշման 1-ին կետի 26-րդ ենթակետի հիմքով՝ ներքին ծանուցումներով։ Հատկացվող գումարն ուղղվելու է ՀՀ կրթության, գիտության, մշակույթի և սպորտի նախարարության, ՀՀ քաղաքաշինության կոմիտեի և Հայաստանի տարածքային զարգացման հիմնադրամի պատվիրատվությամբ իրականացվող շինարարաություններին և գույքով ապահովման ծրագրերին։

Նախագծով հատկացվում է նաև 404,5 մլն ՀՀ դրամ Երևանում 2027 թվականին սպորտային մարմնամարզության Եվրոպայի առաջնության անցկացման համար անհրաժեշտ գույքի ձեռքբերման նպատակով: Առաջնությունը կազմակերպվելու է 2027թ.–ի ապրիլի 27-ից մայիսի 2-ը։ Գույքի գնման մրցույթը մեկ անգամ հայտարարվել է ՀՀ կրթության, գիտության, մշակույթի և սպորտի նախարարության կողմից և մրցույթը չի կայացել (ՀՀԿԳՄՍՆԷԱՃԱՊՁԲ-26/160)։ Հաշվի առնելով մինչև առաջնության կազմակերպումը մնացած սուղ ժամկետը, ինչպես նաև գույքի տեխնիկական բնութագրերով պայմանավորված գույքի մատակարարման համար անհրաժեշտ ժամկետները (ֆինանսական միջոցներ նախատեսվելու դեպքում կողմերի միջև կնքվող համաձայնագրի ուժի մեջ մտնելու օրվանից հաշված 90 օրացուցային օր)՝ ՀՀ ԿԳՄՍ նախարարության խնդրանքով «Հայաստանի մարմնամարզության ֆեդերացիա» ՀԿ-ի կողմից կազմակերպվել է գույքի գնման գործընթացը։ ՀՄՖ-ԿԳՄՍ-ՀՄԱԱՊՁԲ-26/1 ծածկագրով մրցույթի արդյունքում «Հայաստանի մարմնամարզության ֆեդերացիա» ՀԿ-ի կողմից պայմանագիրը կնքման փուլում է։ Հաշվի առնելով առաջնության կազմակերպման համար անհրաժեշտ մարզական գույքի ձեռքբերման հրատապությունը, միջազգային պայմանագրով ստանձնած պարտավորությունների կատարումը և սահմանված ժամկետներում սարքավորումների մատակարարումն ապահովելու անհրաժեշտությունը՝ Ֆեդերացիայի խորհրդի 2026 թվականի սեպտեմբերի 22-ի նիստի արձանագրության հիման վրա որոշվել է կիրառել հրատապության հիմքով «Մեկ անձից» գնման ընթացակարգը՝ հիմք ընդունելով «Գնումների մասին» օրենքի 23-րդ հոդված 1-ին մասի 2-րդ կետը։ 2026թ-ի սեպտեմբերի 29-ին գնման հրավերն ուղարկվել է հնարավոր 5 մատակարարի՝ գնային առաջարկներ ստանալու նպատակով։ Հայտերի բացման արդյունքում արձանագրվել է 2 մասնակցի կողմից գնային առաջարկների ներկայացումը։ Ղեկավարվելով ՀՀ կառավարության 04.05.2017թ-ի N526-Ն որոշմամբ հաստատված կարգով՝ հաղթող մասնակից է ընտրվել «Լոմա Սիստեմս» ՍՊԸ-ն, որի հետ էլ կկնքվի պայմանագիրը։ Պայմանագրի կնքման գինը 1,348,372,787.0 ՀՀ դրամ է։ Նախագծով նախատեսվում է հատկացնել Ֆեդերացիային կնքվելիք պայմանագրի 30 տոկոս կանխավճարի չափով՝ գույքի մատակարարման ժամկետի մեկնարկման համար։

Կարգավորման նպատակը և բնույթը. 
         Որոշման նախագծի ընդունմամբ կապահովի 300 դպրոցի և 500 մանկապարտեզի կառուցման, վերակառուցման, հիմնանորոգման, վերանորոգման և գույքով ապահովման ծրագրի պատշաճ իրականացումը, ինչպես նաև Երևանում 2027թ-ին սպորտային մարմնամարզության Եվրոպայի առաջնության անցկացումը:
          
Նախագծի մշակման գործընթացում ներգրավված ինստիտուտները և անձինք.
ՀՀ կրթության, գիտության, մշակույթի և սպորտի նախարարության մասնագետները: 
 
Իրավական ակտի կիրարկման դեպքում ակնկալվող արդյունքը. 
Որոշման ընդունման արդյունքում կստեղծվեն պատշաճ պայմաններ՝ նախադպրոցական և դպրոցական կրթության հասանելիության ապահովման համար, ինչպես նաև Երևանում 2027թ-ին սպորտային մարմնամարզության Եվրոպայի առաջնության կազմակերպման համար։
Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.
«Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություն և լրացումներ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին, ինչպես նաև Հայաստանի Հանրապետության կրթության, գիտության, մշակույթի և սպորտի նախարարությանը գումար հատկացնելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի առաջանում, իսկ ՀՀ կրթության, գիտության, մշակույթի և սպորտի նախարարության ծախսերն ավելանում են 6.93 մլրդ ՀՀ դրամով: 

Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.

Նախագիծը բխում է ՀՀ կառավարության 18.11.2021թ. N 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի.
· 3-րդ կետի 3.6-րդ ենթակետից՝ «Ցանկում ընդգրկված մանկապարտեզներում շինարարական աշխատանքների իրականացում»,
· 8-րդ կետից՝ «կառուցել, հիմնանորոգել և վերանորոգել առնվազն 300 հանրակրթական ուսումնական հաստատություններ...»։

Նախագիծը բխում է ՀՀ կառավարության 2021 օգոստոսի 18-իթիվ 1363-Ա որոշմամբ հաստատված ՀՀ կառավարության  ծրագրի «4.8 ՍՊՈՐՏ» բաժնի  1-ին  պարբերությունից, մասնավորապես՝ «Կառավարությունը խթանելու է ՀՀ-ում ֆիզիկական կուլտուրայի և սպորտի զարգացումը»։
Նախագիծը բխում է նաև ՀՀ կառավարության 2023 թվականի դեկտեմբերի 7-ի «Հայաստանի Հանրապետության ֆիզիկական կուլտուրայի և սպորտի ոլորտների 2024-2030 թվականների ռազմավարությունը և ռազմավարության գործողությունների պլանը հաստատելու մասին» N 2145 որոշման.
· հավելված N 1-ով հաստատված Հայաստանի Հանրապետության ֆիզիկական կուլտուրայի և սպորտի ոլորտների 2024-2030 թվականների զարգացման ռազմավարության 71-րդ կետի 4-րդ ենթակետից. «Միջազգային խոշոր մրցաշարերի շարունակական հյուրընկալում Հայաստանի Հանրապետությունում։ … Արդեն իսկ հաստատվել է սպորտային մարմնամարզության մեծահասակների Եվրոպայի առաջնությունը 2027 թվականին Հայաստանի Հանրապետությունում անցկացնելու որոշումը։»։


Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.
1. Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:

Այլ տեղեկություններ.
Չկան:




